techiaith/cofnodycynulliad_en-cy huggingface dataset:
English: Yes, indeed. In fact, just this morning I met with Councillor Rob Stewart to discuss many issues, including the one that the Member has identified, and I think it might be helpful, perhaps, if I was to offer Members sight of my response to the consultation on the GWR franchise route. And I think that will identify how Welsh Government is making numerous demands of UK Government in terms of improvement of passenger services, and improvements to journey times and frequency of services as well. I think it's an exciting time, potentially, for the Swansea bay region. Of course, we've had the very sad, regrettable decision concerning electrification, but we are funding work concerning the potential development of a metro project, and I think this has all the potential to radically change the region and to bring further prosperity and opportunities for growth to Swansea bay and the surrounding communities.
Welsh: Do, yn wir. Mewn gwirionedd, y bore yma, cyfarfûm â'r Cynghorydd Rob Stewart i drafod llawer o faterion, gan gynnwys yr un a nodwyd gan yr Aelod, ac rwy'n credu y byddai'n ddefnyddiol, efallai, pe bawn yn cynnig i'r Aelodau weld fy ymateb i'r ymgynghoriad ar lwybr masnachfraint rheilffordd y Great Western. Ac rwy'n credu y bydd hynny'n dangos sut y mae Llywodraeth Cymru yn galw ar Lywodraeth y DU i wneud nifer o bethau o ran gwella gwasanaethau i deithwyr, a gwelliannau i amseroedd teithio ac amlder gwasanaethau yn ogystal. Credaf y gallai fod yn adeg gyffrous i ranbarth bae Abertawe. Wrth gwrs, cawsom y penderfyniad trist ac anffodus iawn ynghylch trydaneiddio, ond rydym yn ariannu gwaith sy'n ymwneud â datblygiad posibl prosiect metro, a chredaf fod ganddo botensial mawr i weddnewid y rhanbarth yn radical a dod â mwy o ffyniant a chyfleoedd ar gyfer twf i fae Abertawe a'r cymunedau cyfagos.
English: Cabinet Secretary, whilst the concept, obviously, as you mention, of a Swansea bay and western Valleys metro is to be welcomed, does the Cabinet Secretary recognise concerns within the Neath Port Talbot area around the need to protect the status of Neath railway station as part of any metro proposal, and what discussions have you undertaken with the local authority and other stakeholders to address those concerns?
Welsh: Ysgrifennydd y Cabinet, er bod y cysyniad o fetro ar gyfer bae Abertawe a'r Cymoedd gorllewinol, yn amlwg, fel y soniwch, yn un i'w groesawu, a yw Ysgrifennydd y Cabinet yn cydnabod pryderon yn ardal Castell-nedd Port Talbot mewn perthynas â'r angen i ddiogelu statws gorsaf drenau Castell-nedd fel rhan o unrhyw gynnig metro, a pha drafodaethau rydych wedi'u cael gyda'r awdurdod lleol a rhanddeiliaid eraill i fynd i'r afael â'r pryderon hynny?
English: Well, I think the local authority has been very clear in its position on Neath station. I've listened very carefully and I accept the argument that Neath station and, indeed, many other stations in the area shouldn't just be protected but should be enhanced. I will look at any proposals within the metro vision that will deliver improved infrastructure across the entire network.
Welsh: Wel, rwy'n credu bod yr awdurdod lleol wedi gwneud ei safbwynt ynghylch gorsaf Castell-nedd yn glir iawn. Rwyf wedi gwrando'n ofalus iawn ac rwy'n derbyn y ddadl y dylid gwella yn ogystal â diogelu gorsaf Castell-nedd, a llawer o orsafoedd eraill yn yr ardal yn wir. Byddaf yn edrych ar unrhyw gynigion o fewn y weledigaeth ar gyfer y metro a fydd yn sicrhau gwell seilwaith ar draws y rhwydwaith cyfan.
English: In order to improve tourism, we as a Government, of course, invest across Wales. In 2017, in the South Wales West region of Wales, which the Member represents, this included visitor car and coach parking at Rhossili; significant improvements to Fairyhill hotel, which I had an opportunity to visit relatively recently and to see the impact of those improvements on the visitor offer in being part of an area of outstanding natural beauty as they enjoy their holidays; the development of the Three Cliffs coffee shop; as well as help, I'm pleased to say, for that historic hotel, the Castle Hotel, in Neath - one of the most important hotels in the history of the development of sport in Wales.
Welsh: Er mwyn gwella twristiaeth, rydym ni, wrth gwrs, yn buddsoddi fel Llywodraeth ar draws Cymru. Yn 2017, yn rhanbarth Gorllewin De Cymru, y mae'r Aelod yn ei gynrychioli, roedd hynny'n cynnwys meysydd parcio i geir a choetsis yn Rhosili; gwelliannau sylweddol i westy Fairyhill, y ces i gyfle i ymweld ag o yn gymharol ddiweddar a gweld effaith y gwelliannau ar y cynnig i ymwelwyr i fod yn rhan o ardal o harddwch naturiol eithriadol wrth fwynhau eu gwyliau; datblygiad yn siop goffi Three Cliffs; yn ogystal â chefnogaeth, mae'n dda gen i ddweud, i'r gwesty hanesyddol hwnnw, Gwesty'r Castell, Castle Hotel, yng Nghastell-nedd - un o'r gwestyau pwysicaf, wrth gwrs, yn hanes datblygiad chwaraeon yng Nghymru.
English: Thank you for that clear explanation of what is important for my region and that of others in this Chamber. I ask this question because one of the main points of your economic plan is tourism and culture. We have seen in the Neath Port Talbot area that the local authority has proposed that cuts be made to the Cefn Coed museum, which is something that we would like to see restored and developed. There have also been cuts put forward of 30.6 per cent to Pontardawe Arts Centre, which is also important as a vibrant arts centre for that area, and for the Swansea valley and for Swansea and Neath more generally. How will these cuts align with the economic system that you have, as a Government, of promoting and developing tourism and the arts locally?
Welsh: Diolch am yr esboniad clir hwnnw o'r hyn sydd yn bwysig i fy ardal i ac eraill yn yr ystafell yma. Rwy'n gofyn y cwestiwn oherwydd un o brif bwyntiau eich cynllun economaidd yw twristiaeth a diwylliant. Rŷm ni wedi gweld yn ardal Castell-nedd Port Talbot fod yr awdurdod lleol wedi cynnig bod toriadau'n cael eu gwneud i amgueddfa Cefn Coed, sydd yn rhywbeth y dylem ni ei adfer a'i ddatblygu yn yr ardal. Hefyd, maen nhw wedi cynnig toriadau o 30.6 y cant i Ganolfan Celfyddydau Pontardawe, sydd hefyd yn bwysig fel canolfan celfyddydol byw yn yr ardal honno, ond hefyd ar gyfer cymoedd Abertawe ac Abertawe a Chastell-nedd yn fwy cyffredinol. Sut fydd y toriadau yma yn cyd-fynd â'r system economaidd sydd gyda chi fel Llywodraeth o hybu a datblygu twristiaeth a'r celfyddydau yn lleol?
English: Well, tourism, of course, is one of the foundation industries noted in the economic plan. We as a Government are not responsible for decisions taken by local authorities on their budgets, but I do think that it would be very constructive if local authorities were to do what I had an opportunity to participate in in Carmarthenshire very recently, namely to have a lengthy and detailed discussion on the priorities of the authority, particularly where the county council saw an opportunity to benefit from the various schemes that come within the budgets of the department that I am responsible for, particularly those schemes that make provision for tourism but which also, similarly, make provision for local residents and visitors. So, I'm not going to comment on decisions taken by local authorities, but it would be much easier if local authorities were to discuss their priorities with the Welsh Government in these various different areas.
Welsh: Wel, mae twristiaeth, wrth gwrs, yn un o'r diwydiannau sylfaenol sydd wedi'u nodi yn y cynllun economaidd. Nid ydym ni fel Llywodraeth yn gyfrifol am benderfyniadau gan awdurdodau lleol ynglŷn â'u cyllideb nhw, ond rwy'n meddwl y byddai fo'n adeiladol iawn pe byddai awdurdodau lleol yn gwneud beth y ces i gyfle i gymryd rhan ynddo fo yn sir Gaerfyrddin yn ddiweddar iawn, sef cael trafodaeth hir a manwl ynglŷn â blaenoriaethau yr awdurdod, ac yn arbennig lle roedd y cyngor sir yn gweld cyfle i fanteisio ar amrywiol gynlluniau sydd yn dod o fewn cyllideb yr adran rwy'n gyfrifol amdani, ond yn arbennig y cynlluniau sydd yn darparu ar gyfer twristiaeth ond sydd hefyd yn darparu yn yr un modd tuag at drigianwyr ac ymwelwyr lleol. Felly, nid wyf i am wneud sylw am benderfyniad awdurdodau lleol, ond mi fyddai o'n haws o lawer pe byddai awdurdodau yn trafod eu blaenoriaethau gyda Llywodraeth Cymru yn y gwahanol feysydd yma.
English: Minister, you started in Swansea, you went to Neath - come to Aberavon and see some of the fantastic sites for tourism in Margam Park and the Afan valley. Many mining communities up in the Afan valleys and other valleys have moved to tourism as an opportunity to actually look at growing the economy. We have projects in the Afan valley. I know the Rhondda tunnel is going between Rhondda and the Afan valley, but there is also the Afan valley project - the resort project that has been proposed. These are opportunities that provide local people with jobs and skills that we can use in their home place. Will you come and visit that site to look at it and to ensure that tourism can actually get a community to thrive and start developing itself, based upon the fact that it's actually had a long period where there's been a lack of growth in the economy because of the loss of those industries?
Welsh: Weinidog, fe ddechreuoch chi yn Abertawe, fe aethoch i Gastell-nedd - dewch i Aberafan i weld rhai o'r safleoedd gwych ar gyfer twristiaeth ym Mharc Margam a chwm Afan. Mae llawer o gymunedau glofaol yng nghwm Afan a chymoedd eraill wedi troi at dwristiaeth fel cyfle i edrych ar dyfu'r economi mewn gwirionedd. Mae gennym brosiectau yng nghwm Afan. Gwn fod twnnel y Rhondda yn mynd rhwng y Rhondda a chwm Afan, ond ceir prosiect cwm Afan hefyd - y prosiect cyrchfan a gynigiwyd. Mae'r rhain yn gyfleoedd sy'n rhoi swyddi a sgiliau i bobl leol y gallant eu defnyddio yn eu hardaloedd lleol. A wnewch chi ymweld â'r safle hwnnw i edrych arno ac i sicrhau bod twristiaeth yn gallu gwneud i gymuned ffynnu mewn gwirionedd a dechrau datblygu ei hun, yn seiliedig ar y ffaith ei bod wedi cael cyfnod hir lle y bu diffyg twf yn yr economi yn sgil colli'r diwydiannau hynny?
English: Well, I can hardly say 'no' to you with you sitting there. [ Laughter.] We are long-standing friends, obviously, as well as neighbours. But, seriously, I have been trying to visit as many of these sites as possible. I was in Cwmcarn recently, where I saw how the development of the relationship between the forestry, which has had serious problems, and the paths and the way the local authority can, by developing an excellent centre, get involved in the development of tourism, especially tourism based on cycling. I was also, of course, in my own part of the world at Coed y Brenin, which one might describe as second only to the Afan valley - [ Laughter.] - as a centre of tourism and mountain biking. Certainly, I will come to the Afan valley, but I can only praise the efforts of all our mining communities, both the coal-mining communities, the lead-mining communities around where I live, and of course the slate-mining communities, which have all contributed immensely to the tourism offer now available, and I hope to be visiting Zip World and Surf Snowdonia and other of these facilities, none of which are now in the area that I represent, but not too far from the area where I live. So, I'm on the case, Dai.
Welsh: Wel, prin y gallaf ddweud 'na' wrthych â chithau'n eistedd yno. [ Chwerthin.] Rydym yn hen ffrindiau, yn amlwg, yn ogystal â chymdogion. Ond o ddifrif, rwyf wedi bod yn ceisio ymweld â chynifer o'r safleoedd hyn â phosibl. Roeddwn yng Nghwmcarn yn ddiweddar, lle y gwelais sut y gall datblygu'r berthynas rhwng y llwybrau a choedwigaeth, sydd wedi cael problemau difrifol, a'r ffordd y gall awdurdod lleol, drwy ddatblygu canolfan wych, chwarae rhan yn y broses o ddatblygu twristiaeth, yn enwedig twristiaeth sy'n seiliedig ar feicio. Roeddwn hefyd, wrth gwrs, yn fy rhan i o'r byd yng Nghoed y Brenin, y gallai rhywun ei ddisgrifio fel ail yn unig i gwm Afan - [ Chwerthin.] - fel canolfan dwristiaeth a beicio mynydd. Yn sicr, fe ddof i gwm Afan, ond ni allaf ond canmol ymdrechion ein holl gymunedau mwyngloddio, y cymunedau glofaol, y cymunedau mwyngloddio plwm yn yr ardal lle rwy'n byw, a chymunedau'r chwareli llechi wrth gwrs, sydd wedi cyfrannu'n aruthrol at y cynnig twristiaeth sydd ar gael bellach, ac rwy'n gobeithio ymweld â Zip World a Surf Snowdonia a rhai eraill o'r cyfleusterau hyn, nad oes yr un ohonynt yn yr ardal rwy'n ei chynrychioli, ond nad ydynt yn rhy bell o'r ardal lle rwy'n byw. Felly, rwy'n gweithio ar hynny, Dai.
English: Diolch. I'm currently considering the findings and recommendations of the inspector's report that has been received following the public local inquiry, before making a decision on the scheme this spring.
Welsh: Diolch. Ar hyn o bryd, rwy'n ystyried canfyddiadau ac argymhellion adroddiad yr arolygydd, a ddaeth i law yn dilyn yr ymchwiliad cyhoeddus lleol, cyn gwneud penderfyniad ynglŷn â'r cynllun y gwanwyn hwn.
English: Forgive me for my increasing frustration here. It's about time we had an announcement on the bypass. It's two years behind schedule already, and I was given a pledge by you that there would be an announcement in the new year. For me, the new year has long since passed, and we are into March and we still haven't had an announcement. As well as reducing traffic jams, the area would benefit economically from the proposal, and 40 apprenticeships could be created immediately in my area if there were to be an announcement made. So, may I urge you to announce the commencement of this scheme over the next few weeks?
Welsh: Maddeuwch i mi am fynd yn fwy a mwy rhwystredig efo hyn. Mae hi'n hen bryd cael cyhoeddiad ynglŷn â chynllun y ffordd osgoi. Mae hi ddwy flynedd ar ei hôl hi yn barod, ac mi gefais addewid gennych chi y byddai yna gyhoeddiad yn y flwyddyn newydd. I mi, mae'r flwyddyn newydd wedi hen basio, ac rŷm ni rŵan ym mis Mawrth, a dal ddim wedi cael cyhoeddiad. Yn ogystal â lleihau tagfeydd traffig, mi fyddai'r ardal yn elwa'n economaidd o'r cynllun, ac fe ellid creu 40 o brentisiaethau yn fy ardal i yn syth petai yna gyhoeddiad yn cael ei wneud. Felly, a gaf i bwyso arnoch chi i gyhoeddi cychwyn y cynllun yma yn ystod yr wythnosau nesaf?
English: I listened very carefully to what the Member had to say. I can assure the Member that it is essential that sufficient consideration is given to an inquiry's report in order to avoid any subsequent judicial action. The inspector considered 20 expressions of support for the scheme and 160 objections. The inspector also considered 20 alternative routes as part of the inquiry process. The inspector has presented his considerations along with his recommendations in a detailed report to my officials. I can assure the Member that I will be reaching a decision on this matter this spring.
Welsh: Gwrandewais yn ofalus iawn ar yr hyn oedd gan yr Aelod i'w ddweud. Gallaf roi sicrwydd i'r Aelod ei bod yn hanfodol fod ystyriaeth ddigonol yn cael ei rhoi i adroddiad ymchwiliad er mwyn osgoi unrhyw gamau barnwrol dilynol. Mae'r arolygydd wedi ystyried 20 datganiad o gefnogaeth i'r cynllun a 160 o wrthwynebiadau. Mae'r arolygydd hefyd wedi ystyried 20 llwybr amgen fel rhan o broses yr ymchwiliad. Mae'r arolygydd wedi cyflwyno ei ystyriaethau ynghyd â'i argymhellion mewn adroddiad manwl i fy swyddogion. Gallaf sicrhau'r Aelod y byddaf yn dod i benderfyniad ar y mater yn ystod y gwanwyn eleni.
English: Yes. A renewed economic vision for north Wales will emerge from the regional agenda contained in the Welsh Government's 'Prosperity for All' economic action plan document, integrating the aspirations of the north Wales growth bid and incorporating and capitalising on opportunities associated with key sectors and, of course, the Northern Powerhouse.
Welsh: Gwnaf. Bydd gweledigaeth economaidd newydd ar gyfer gogledd Cymru yn deillio o'r agenda ranbarthol sydd wedi'i chynnwys yn nogfen cynllun gweithredu economaidd 'Ffyniant i Bawb' Llywodraeth Cymru, gan integreiddio dyheadau cynnig twf gogledd Cymru ac ymgorffori a manteisio ar gyfleoedd sy'n gysylltiedig â sectorau allweddol, a Phwerdy Gogledd Lloegr wrth gwrs.
English: Thank you for that answer. Cabinet Secretary, at the weekend, the gap between the richest and poorest in the UK was highlighted, where the poor relation of the UK was west Wales. I've been looking into the relative prosperity of my region, and I find a large gap of around £50 per week in average earnings between those living there and those living and working in South Wales Central. What are you going to do to address this inequality and close the gap between the north and the south?
Welsh: Diolch i chi am yr ateb hwnnw. Ysgrifennydd y Cabinet, dros y penwythnos, tynnwyd sylw at y bwlch rhwng y cyfoethocaf a'r tlotaf yn y DU, a gorllewin Cymru oedd perthynas dlawd y DU. Rwyf wedi bod yn edrych ar ffyniant cymharol fy rhanbarth, ac rwyf wedi dod o hyd i fwlch mawr o tua £50 yr wythnos mewn enillion cyfartalog rhwng y rhai sy'n byw yno a'r rhai sy'n byw ac yn gweithio yng Nghanol De Cymru. Beth y bwriadwch ei wneud i fynd i'r afael â'r anghydraddoldeb hwn a chau'r bwlch rhwng y gogledd a'r de?
English: Well, it's not just a gap between the north and the south. We see inequalities in all communities, and between the north and the south, between the east and the west, between communities that are adjacent to one another. The whole purpose of the economic action plan is to iron out those inequalities and to offer higher quality jobs to people close to their homes and to equip people with the skills to be able to get into work. I think the report that's been published today by the Joseph Rowntree Foundation highlights just how dire the consequences of austerity have been, particularly for lower income households - especially for those households where there are children, because they've lost considerably more during austerity as a consequence of welfare reform and benefits cuts: around 12 per cent of net income has been lost to the lower earning households within our communities. Large families are particularly hard hit, losing around £7,750 a year, or one fifth of their net income on average. I think this is pretty shameful. We're going to be addressing it, and we are addressing it, through changing the way that we work, in order to provide more opportunities for higher quality employment for those who are furthest from the jobs market, or for those who are in work lacking the resource or the earnings potential to be able to live comfortably by focusing on the development of higher quality jobs and more and better career pathways within work.
Welsh: Wel, nid bwlch rhwng y gogledd a'r de yn unig ydyw. Rydym yn gweld anghydraddoldebau ym mhob cymuned, a rhwng y gogledd a'r de, rhwng y dwyrain a'r gorllewin, rhwng cymunedau sy'n ffinio â'i gilydd. Holl bwrpas y cynllun gweithredu economaidd yw datrys yr anghydraddoldebau hynny a chynnig swyddi o ansawdd uwch i bobl yn agos at eu cartrefi a darparu'r sgiliau sydd eu hangen ar bobl i ddod o hyd i waith. Rwy'n credu bod yr adroddiad a gyhoeddwyd heddiw gan Sefydliad Joseph Rowntree yn pwysleisio pa mor enbyd y mae goblygiadau cyni wedi bod, yn enwedig i aelwydydd incwm is - yn arbennig ar gyfer aelwydydd â phlant, oherwydd maent wedi colli cryn dipyn yn fwy yn ystod cyni o ganlyniad i ddiwygio lles a thoriadau i fudd-daliadau: mae'r aelwydydd sy'n ennill llai yn ein cymunedau wedi colli oddeutu 12 y cant o incwm net. Mae teuluoedd mawr yn cael eu taro'n arbennig o galed, gan golli oddeutu £7,750 y flwyddyn, neu un rhan o bump o'u hincwm net ar gyfartaledd. Credaf fod hyn yn gywilyddus. Byddwn yn mynd i'r afael â hyn, ac rydym yn mynd i'r afael â hyn, drwy newid y ffordd rydym yn gweithio, er mwyn darparu mwy o gyfleoedd gwaith o ansawdd uwch i'r rhai sydd bellaf oddi wrth y farchnad swyddi, neu i rai sydd mewn gwaith ac nad oes ganddynt yr adnoddau na'r potensial i ennill digon i allu byw'n gysurus drwy ganolbwyntio ar ddatblygu swyddi o ansawdd uwch a mwy o lwybrau gyrfa gwell yn y gwaith.
English: Diolch. Natural Resources Wales are working with the Holyhead marina, the port authority and the Maritime and Coastguard Agency on the clean-up and to minimise further fuel loss or escape of debris into the environment. This includes taking action to deal with the polystyrene that has spilled into the water. I will be visiting Holyhead port and marina tomorrow to meet with all agencies involved.
Welsh: Diolch. Mae Cyfoeth Naturiol Cymru yn gweithio gyda marina Caergybi, yr awdurdod porthladd ac Asiantaeth y Môr a Gwylwyr y Glannau ar y gwaith glanhau ac i gyfyngu ar y tanwydd neu'r gweddillion sydd wedi gollwng i'r amgylchedd. Mae hyn yn cynnwys cymryd camau i ymdrin â'r polystyren sydd wedi gollwng i'r dŵr. Byddaf yn ymweld â phorthladd a marina Caergybi yfory i gyfarfod â'r holl asiantaethau perthnasol.
English: The Welsh Government recognises that this is a commercial decision, but the Government is deeply concerned about this decision that there will be no free-to-air television coverage of regional rugby in the English language from next season. We are still awaiting the outcome of further negotiations that affect the S4C coverage in the Welsh language and, of course, the red button that would provide for bilingual coverage for viewers in Wales.
Welsh: Mae Llywodraeth Cymru yn cydnabod bod hwn yn benderfyniad masnachol, ond mae'r Llywodraeth yn bryderus iawn ynglŷn â'r penderfyniad na fydd unrhyw rygbi rhanbarthol am ddim yn cael ei ddarlledu drwy gyfrwng y Saesneg o'r tymor nesaf ymlaen. Rydym yn dal i ddisgwyl canlyniad negodiadau pellach sy'n effeithio ar ddarllediadau S4C drwy gyfrwng y Gymraeg ac wrth gwrs, y botwm coch a fyddai'n darparu darllediadau dwyieithog ar gyfer gwylwyr yng Nghymru.
English: Well, I agree with Lee Waters; this is a very bizarre decision, certainly on the face of it. While there may be some incidental benefit for S4C if it does get some free-to-air viewing, by more viewers switching to S4C just for those games, I don't think that that, in itself, seems to justify the decision that's been made. You say it's a commercial decision and that's absolutely true, but it's also true to say that Welsh Government has supported the WRU in the past with a range of grants, through strategic regeneration funding, through the community facilities and activities programme and through Sport Wales, of course. So, I think it's entirely right that Welsh Government should ask for some detail about how this decision was made, and very specifically, what arguments WRU put forward to maintain free-to-air coverage on Welsh language television; how hard they pushed that; and, in particular, what effect they think a probably limited viewership is going to have on their sponsorship, because, of course, sponsorship is key to maintaining Pro14, not just the commercial charging. And it strikes me, as I say, on the face of it, that this is an absolutely crazy decision if they're expecting sponsorship in the future.
Welsh: Wel, rwy'n cytuno gyda Lee Waters; mae hwn yn benderfyniad rhyfedd iawn, yn sicr ar yr wyneb. Er y gallai fod rhai manteision i S4C o ganlyniad os caiff rywfaint o ddarlledu am ddim, drwy fod mwy o wylwyr yn newid i S4C ar gyfer y gemau hynny, nid wyf yn credu bod hynny, ynddo'i hun, i'w weld yn cyfiawnhau'r penderfyniad a wnaed. Rydych yn dweud ei fod yn benderfyniad masnachol ac mae hynny'n berffaith wir, ond mae hefyd yn wir fod Llywodraeth Cymru wedi cefnogi Undeb Rygbi Cymru yn y gorffennol gydag amrywiaeth o grantiau, drwy gyfrwng cyllid adfywio strategol, drwy'r rhaglen cyfleusterau a gweithgareddau cymunedol a thrwy Chwaraeon Cymru, wrth gwrs. Felly, credaf ei bod yn hollol gywir i Lywodraeth Cymru ofyn am rai manylion ynglŷn â sut y gwnaethpwyd y penderfyniad hwn, ac yn benodol iawn, pa ddadleuon a gyflwynodd Undeb Rygbi Cymru dros gynnal darllediadau am ddim ar deledu iaith Gymraeg; pa mor galed y gwthiwyd hynny ganddynt; ac yn benodol, pa effaith y credant y bydd nifer gyfyngedig, yn ôl pob tebyg, o wylwyr yn ei chael ar eu nawdd, oherwydd, wrth gwrs, mae nawdd yn allweddol i gynnal Pro14, nid y gost fasnachol yn unig. Ac mae'n ymddangos i mi ar yr wyneb, fel rwy'n dweud, fod hwn yn benderfyniad hollol wallgof os ydynt yn disgwyl nawdd yn y dyfodol.